Krampouezh dantelez

Ar c'hrampouezh dantelez pe ar c'havotennoù (anv ur merk implijet dre c'hourzhanvad) a zo krampouezh brusk, fin kennañ, ruilhet warno o-unan.

 Istor 
Ar grampouezhenn zantelez a vijet bet krouet dre zegouezh gant ar Gemperadez Katell Gornig e 1886 (pe Marie-Catherine Cornic, ganet e Kerfeunteun e 1857 ha marvet e 1917). Disoñjet he dije ur grampouezhenn war ur billig hag a vijet bet re boazhet. Pleget he dije anezhi, ganet e vije bet ar grampouezhenn zantelez. 

E gwirionez e oa anv dija eus krampouezh dantelez e 1835 e Montroulez ha Kemper hervez Alexandre BouetGalerie bretonne ou Vie des Bretons de l’Armorique (2) gant Olivier Stanislas Perrin ha Alexandre Bouet, embannet gant Isidore Person, Levrdiour-Embanner, Pariz, 1835, p.98.. Met ar c'hrampouezh-se a oa teuzus. Ne oant ket dreistpoazhet, ne oant nemet krampouezh toullet, skañv, met ket brusk. 
Katell Gornig a voe an hini a skignas kenwerzh ar c'hampouezh dantelez bepred, tro dibenn an XIX kantved.. Al labouradegoù a oa e karter istorel Lokmaria, e Kemper. Tommet e oa ar c'hrampouezh dantelez dre c'hlaou-koad e siminaloù bras war pilligoù a-stou. 

Goude bezañ gwerzhet anezho hec'h-unan e Kemper ha war Aod an Emrodez en doa treuzkaset Katell Gornig he chemet da di Les Délicieuses, renet gant an Itron Tanguy. Skignet e voe ar produ en un doare etrebroadel dindan an anv crêpe dentelle.

An Ao. Hoyet a yeas war he lerc'h dindan ar merk l'Hermine d'Or. Prizioù europat a resevas.

Hiziv an deiz eo graet e Lokmaria c'hoazh gant Gwispiderezh Kemper. Moien zo gwelout ar c'hrampouezh graet unan hag unan gant an dorn.

Gavotenn eo anv all ar c'houign-se, ur merk krouet e Kemper e 1920, e karter LokmariaMes 3 spécialités bretonnes préférées - Vos Plus Belles Destinations gant Vos Plus Belles Destinations, 2017-03-13, gwelet d'an 2017-03-13..

Ur straed e Kemper a zoug anv Katell Gornig hiziv.

 Pennad kar 
 keginerezh Breizh

 Daveoù 

Rummad:Krampouezh
Rummad:Pastezerezh Breizh
Rummad:Kemper